CELEX: 32021D1991
Language: sk
Date: 2021-11-15 00:00:00
Title: Rozhodnutie Rady (SZBP) 2021/1991 z 15. novembra 2021, ktorým sa mení rozhodnutie (SZBP) 2020/1465 o činnosti Európskej únie na podporu mechanizmu Organizácie Spojených národov pre overovanie a inšpekcie v Jemene (UNVIM)

16.11.2021   
               
               
                  SK
               
               
                  Úradný vestník Európskej únie
               
               
                  L 405/12
               
            
         ROZHODNUTIE RADY (SZBP) 2021/1991
         z 15. novembra 2021,
         ktorým sa mení rozhodnutie (SZBP) 2020/1465 o činnosti Európskej únie na podporu mechanizmu Organizácie Spojených národov pre overovanie a inšpekcie v Jemene (UNVIM)
         RADA EURÓPSKEJ ÚNIE,
         so zreteľom na Zmluvu o Európskej únii, a najmä na jej článok 28 ods. 1,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:
         
                     (1)
                  
                  
                     Rada 18. septembra 2018 na základe žiadosti mechanizmu Organizácie Spojených národov pre overovanie a inšpekcie (ďalej len „mechanizmus UNVIM“) prijala rozhodnutie (SZBP) 2018/1249 (1) o činnosti Európskej únie na podporu mechanizmu UNVIM.
                  
               
                     (2)
                  
                  
                     Rada 12. októbra 2020 na základe žiadosti mechanizmu UNVIM prijala rozhodnutie (SZBP) 2020/1465 (2) a obnovila činnosť EÚ na podporu mechanizmu UNVIM na obdobie 12 mesiacov.
                  
               
                     (3)
                  
                  
                     Rezolúciou Bezpečnostnej rady Organizácie spojených národov (BR OSN) č. 2586 (2021) sa predĺžil a upravil mandát misie Organizácie Spojených národov na podporu dohody z Hudajda (ďalej len „UNMHA“) s cieľom podporiť vykonávanie dohody o meste Hudajda a prístavoch al-Hudajda, as-Salíf a Rás Ísá, ako sa stanovuje v Štokholmskej dohode uzavretej 13. decembra 2018 stranami konfliktu v Jemene a schválenej rezolúciami BR OSN č. 2451 (2018) a BR OSN č. 2452 (2019).
                  
               
                     (4)
                  
                  
                     Mechanizmus UNVIM požiadal Úniu o ďalšiu podporu na jeden rok, a to o predĺženie obdobia, počas ktorého možno použiť príspevok udelený podľa rozhodnutia (SZBP) 2020/1465, do 28. februára 2022 a o dodatočný príspevok na obdobie od 1. marca 2022 do 30. septembra 2022.
                  
               
                     (5)
                  
                  
                     Mechanizmus UNVIM sa na účely plnenia jeho mandátu nasadil na miesta v krajinách susediacich s Jemenom, najmä v Džibutsku a Saudskej Arábii.
                  
               
                     (6)
                  
                  
                     Únia by mala svoju podporu mechanizmu UNVIM obnoviť na jeden rok a upraviť ju na účely vykonávania jeho mandátu,
                  
               PRIJALA TOTO ROZHODNUTIE:
         
            Článok 1
            Rozhodnutie (SZBP) 2020/1465 sa mení takto:
            
                        1.
                     
                     
                        Článok 1 ods. 3 sa mení takto:
                        
                                    a)
                                 
                                 
                                    prvý pododsek sa nahrádza takto:
                                    
                                       „3.   Únia týmto rozhodnutím podporuje Úrad osobitného vyslanca generálneho tajomníka OSN pre Jemen a UNMHA, pokiaľ ide o nasadenie mechanizmu UNVIM v prístavoch al-Hudajda, as-Salíf a Rás Ísá a na iných miestach v krajinách susediacich s Jemenom, ak je to potrebné na vykonávanie mechanizmu UNVIM. Na tento účel Únia prispeje na náklady spojené s posilnením mechanizmu UNVIM a pomôže tak reagovať na potreby jemenského obyvateľstva v rámci širšej humanitárnej stratégie.“;
                                    
                                 
                              
                                    b)
                                 
                                 
                                    druhý pododsek sa vypúšťa.
                                 
                              
                  
                        2.
                     
                     
                        V článku 3 sa odsek 1 nahrádza takto:
                        
                           „1.   Referenčná suma na vykonávanie projektu uvedeného v článku 1 je 2 059 838 EUR na obdobie od 1. októbra 2020 do 28. februára 2022 a 2 200 000 EUR na obdobie od 1. marca 2022 do 30. septembra 2022. Rada preskúma túto referenčnú sumu do 1. marca 2022 okrem iného na základe miery čerpania a posúdenia potrieb Komisiou.“
                        
                     
                  
                        3.
                     
                     
                        V článku 5 sa posledná veta nahrádza takto:
                        „Toto rozhodnutie stráca účinnosť 30. septembra 2022.“
                     
                  
                        4.
                     
                     
                        Príloha sa vypúšťa.
                     
                  
         
            Článok 2
            Toto rozhodnutie nadobúda účinnosť dňom jeho prijatia.
            Uplatňuje sa od 1. októbra 2021.
         
         
            V Bruseli 15. novembra 2021
            
               
                  Za Radu
               
               
                  predseda
               
               J. BORRELL FONTELLES
            
         
         
            (1)  Rozhodnutie Rady (SZBP) 2018/1249 z 18. septembra 2018 o činnosti Európskej únie na podporu mechanizmu OSN pre overovanie a kontrolu v Jemene (Ú. v. EÚ L 235, 19.9.2018, s. 14).
         
            (2)  Rozhodnutie Rady (SZBP) 2020/1465 z 12. októbra 2020 o činnosti Európskej únie na podporu mechanizmu Organizácie Spojených národov pre overovanie a inšpekcie v Jemene (Ú. v. EÚ L 335, 13.10.2020, s. 13).